Document ID: 31988R2659

*****
ΚΑΝΟΝΙΣΜΟΣ (ΕΟΚ) αριθ. 2659/88 ΤΗΣ ΕΠΙΤΡΟΠΗΣ
της 26ης Αυγούστου 1988
περί καθορισμού των ελάχιστων τιμών πωλήσεως για το βόειο μη αποστεωμένο κρέας για τον δεύτερο ειδικό διαγωνισμό στο πλαίσιο του διαγωνισμού που προβλέπεται από τον κανονισμό (ΕΟΚ) αριθ. 2415/88
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2248/88 (2), και ιδίως το άρθρο 7 παράγραφος 3,
Εκτιμώντας:
ότι ορισμένες ποσότητες μη αποστεωμένου κρέατος, που καθορίζονται από τον κανονισμό (ΕΟΚ) αριθ. 2415/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2602/88 (4) τέθηκαν σε διαγωνισμό·
ότι, δυνάμει του άρθρου 9 του κανονισμού (ΕΟΚ) αριθ. 2173/79 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1809/87 (6) οι ελάχιστες τιμές πωλήσεως για το κρέας που τέθηκε σε δημοπρασία καθορίζονται λαμβανομένων υπόψη των ληφθεισών προσφορών·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ελάχιστες τιμές πωλήσεως βοείου μη αποστεωμένου κρέατος για τον δεύτερο ειδικό διαγωνισμό που προβλέπεται στον κανονισμό (ΕΟΚ) αριθ. 2415/88 του οποίου η προθεσμία υποβολής προσφορών έχει λήξει στις 23 Αυγούστου 1988, καθορίζονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει στις 27 Αυγούστου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Αυγούστου 1988.

Labels: 2
3
17